Iyini indlela evamile yokufuduka kwemikhomo
Ngokuvamile ama-humpback adla phakathi nezinyanga zasehlobo emanzini acebile ase-Alaska, enyakatho yeCanada nasempumalanga yeRussia, futhi aqale ukufudukela emanzini afudumele aseHawaii noma eMexico kusukela maphakathi nekwindla ukuze azale. Ukufuduka kuthatha cishe amasonto ayisithupha kuya kwayisishiyagalombili futhi ziqala ukufika eHawaii ngasekupheleni kuka - October/ekuqaleni kuka - November. Ziyohlala ezindaweni ezifudumele ukuze zizalele futhi zizale izingane zazo ebusika, bese ziqala ukufuduka zibuyele ezindaweni ezibandayo ngasekupheleni kuka - March noma ngo - April. Kulinganiselwa ukuthi kunemikhomo engaba ngu - 14 000 ehamba iye eHawaii njalo ebusika.